CELEX: 
Language: et
Date: 2021-01-29 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2019/6 kõnealuse määruse artikli 112 lõike 4 ja artikli 115 lõike 5 kohaldamiseks vajaliku ning artikli 8 lõikes 4 osutatud kogu eluea jooksul kehtivas identifitseerimisdokumendis sisalduva teabe sisu ja vormi osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Hobuslaste identifitseerimise eeskirjad, sealhulgas teatava veterinaarravi registreerimise põhjuste kohta, on praegu kehtestatud komisjoni rakendusmäärusega (EL) 2015/262. 
            
            
               Pärast määruse (EL) 2016/429 (loomatervise määrus) vastuvõtmist oli vaja 20. aprilliks 2019 hobuslaste identifitseerimise süsteem läbi vaadata ning selle läbivaatamise tulemusi arvesse võtta hobuslaste identifitseerimist käsitlevate delegeeritud õigusaktide koostamisel.
            
            
               Euroopa Parlamendi ja nõukogu määrusega (EL) 2019/6 on kehtestatud normid veterinaarravimite turulelaskmise, tootmise, impordi, ekspordi, tarnimise, turustamise, ravimiohutuse järelevalve, kontrolli ja kasutamise kohta ning muu hulgas erinormid, milles käsitletakse veterinaarravimite müügiloa taotlemist toiduloomade, sealhulgas hobuslaste puhul.
            
            
               Vastavalt määruse (EL) 2019/6 artiklile 8 tuleb müügiloa taotlemiseks esitada konkreetne teave. Kui taotluses käsitletakse toiduloomade jaoks ette nähtud veterinaarravimit, tuleb lubada selles sisalduvate farmakoloogiliste toimeainete kasutamist vastavalt määrusele (EÜ) nr 470/2009 või tuleb esitada dokument, milles kinnitatakse, et ametile on esitatud nõuetekohane taotlus asjaomaste jääkide piirnormide kehtestamiseks. Seda ei kohaldata siiski veterinaarravimite suhtes, mis on ette nähtud hobuslaste hulka kuuluvate loomade jaoks, kes vastavalt määruse (EL) 2016/429 artikli 114 lõike 1 punktis c osutatud kogu eluea jooksul kehtivale identifitseerimisdokumendile ei kuulu tapmisele inimtarbimise eesmärgil.
            
            
               Kooskõlas määruse (EL) 2019/6 artikli 112 lõikega 4 kohaldatakse artiklis 112 sätestatud erandit ka hobuslaste hulka kuuluva looma ravimisel veterinaararsti poolt, tingimusel et määruse (EL) 2016/429 artikli 114 lõike 1 punktis c osutatud kogu eluea jooksul kehtivas identifitseerimisdokumendis kinnitatakse, et loom ei kuulu tapmisele inimtarbimise eesmärgil.
            
            
               Kooskõlas määruse (EL) 2019/6 artikli 115 lõikega 5 ja erandina kõnealuse määruse artikli 113 lõigetest 1 ja 4 kehtestab komisjon rakendusaktidega hobuslaste raviks oluliste ainete või selliste ainete loetelu, mis toovad hobuslaste muude ravivõimalustega võrreldes täiendavat kliinilist kasu ja mille puhul hobuslastega seotud keeluaeg on kuus kuud. Kõnealune loetelu on praegu esitatud komisjoni määruses (EÜ) nr 1950/2006, millega kehtestatakse vastavalt Euroopa Parlamendi ja nõukogu direktiivile 2001/82/EÜ (veterinaarravimeid käsitlevate ühenduse eeskirjade kohta) hobuslaste raviks oluliste ainete nimekiri (ELT L 367, 22.12.2006, lk 33).
            
            
               2.ÕIGUSAKTI VASTUVÕTMISELE EELNENUD KONSULTATSIOONID
            
            
               Kooskõlas määruse (EL) 2016/429 artikliga 264 konsulteeris komisjon põhjalikult liikmesriikide ekspertidega selliste delegeeritud õigusaktide üle, milles käsitletakse maismaaloomade, sealhulgas hobuslaste identifitseerimist.
            
            
               Kõnealuste konsultatsioonide käigus taotlesid liikmesriigid, et võimalikult suures ulatuses säilitataks praegu rakendusmäärusega (EL) 2015/262 kehtestatud hobuslaste kui toiduloomade staatust käsitleva teabe sisu ja vormi ning hobuslaste kogu eluea jooksul kehtiva identifitseerimisdokumendi väljaandmist ja turvalist käitlemist käsitlevaid eeskirju, mis vastavad kõigile määruse (EL) 2019/6 artikli 112 lõike 4 ja artikli 115 lõike 5 kohaldamiseks vajalikele nõuetele.
            
            
               Lisaks leidis liikmesriikide veterinaarravimite valdkonna ekspertidega peetud konsultatsioonide käigus toetust sellise veterinaarravi käsitleva teabe kavandatav sisu ja vorm, mis esitatakse kogu eluea jooksul kehtivas identifitseerimisdokumendis, aga ka andmebaasis, mille liikmesriigid on loonud kooskõlas määruse (EL) 2016/429 artikliga 109.
            
            
               Delegeeritud määruse eelnõu tehti kättesaadavaks ka Euroopa Parlamendile ja nõukogule. 
            
            
               Nõukogu ei esitanud märkusi.
            
            
               Euroopa Parlament ei esitanud märkusi.
            
            
               Peale selle koguti 24. septembrist 2020 kuni 22. oktoobrini 2020 parema õigusloome portaali tagasisidemehhanismi kaudu sidusrühmade märkusi delegeeritud määruse eelnõu kohta. Kokku saadi tagasisidet seitsmelt sidusrühmalt. Märkustes keskenduti peamiselt erinevatele küsimustele, milles käsitletakse hobuslaste veterinaarravimite identifitseerimist ja nendega ravimist. Komisjon vaatas kõik saadud märkused hoolikalt läbi ja võttis need teadmiseks. Siiski ei olnud märkused käesoleva delegeeritud õigusakti eelnõu kohaldamisala seisukohast asjakohased. Seetõttu ei võetud märkusi arvesse käesoleva delegeeritud õigusakti raames. Saadud tagasisidet arvesse võttes ei muutnud komisjon seega delegeeritud õigusakti teksti.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Hobuslaste identifitseerimise nõuded, eelkõige kogu eluea jooksul kehtiva identifitseerimisdokumendiga seotud nõuded, on sätestatud määruse (EL) 2016/429 artikli 114 lõikes 1. Lisaks on kõnealuse määruse artikli 109 lõike 1 punktiga d nõutud, et pädevad asutused looksid andmebaasi, milles registreeritakse hobuslasi pidavad ettevõtted ja hobuslaste individuaalsed identifitseerimistunnused, ning et nad haldaksid seda andmebaasi. 
            
            
               Määruse (EL) 2019/6 artikli 109 lõikega 1 on komisjonile antud õigus võtta vastu delegeeritud õigusakte, et täiendada kõnealust määrust sellise artikli 112 lõike 4 ja artikli 115 lõike 5 kohaldamiseks vajaliku teabe sisu ja vormi osas, mis peab sisalduma kõnealuse artikli 8 lõikes 4, st määruse (EL) 2016/429 artikli 114 lõike 1 punktis c osutatud kogu eluea jooksul kehtivas identifitseerimisdokumendis.
            
         
         
            
               Määruse (EL) 2019/6 artikli 109 lõikega 1 ei ole komisjonile antud õigust kehtestada sellise teabe praktilise haldamise norme, mis on loomatervisega seotud põhjustel vajalik hobuslase identifitseerimisandmete haldamise raames ja koostoimes sellega kõnealuse määruse artikli 112 lõike 4 ja artikli 115 lõike 5 kohaldamiseks. 
            
            
               4.SEOTUD ÕIGUSAKTID
            
            
               Kooskõlas määruse (EL) 2016/429 artikliga 120 on komisjonile muu hulgas antud õigus rakendusaktidega võtta vastu eeskirjad elektroonilistes andmebaasides olevatele andmetele ühetaolise juurdepääsu ning nende tehniliste spetsifikatsioonide ja tööeeskirjade kohta, identifitseerimis- ja registreerimissüsteemi ühetaoliseks kohaldamiseks ning identifitseerimisvahendite ja -meetodite tehniliste spetsifikatsioonide ja menetluste, vormide, ülesehituse ja tegevuseeskirjade kohta, sealhulgas identifitseerimisvahendite ja -meetodite rakendamise tähtaegade ning ka identifitseerimis- ja liikumisdokumentide tehniliste spetsifikatsioonide, vormide ja tegevuseeskirjade kohta. Kõnealused rakendusaktid peavad olema kättesaadavad määruse (EL) 2016/429 kohaldamise kuupäeval.
            
            
               Hobuslaste identifitseerimist käsitlevat rakendusakti kohaldatakse alates 21. aprillist 2021. 
            
            
               Määruse (EL) 2019/6 kohaldamise kuupäevast (28. jaanuar 2022) tingituna tuleb siiski edasi lükata määruse (EL) 2016/429 artikli 120 lõike 2 kohaselt kehtestatava kogu eluea jooksul kehtiva identifitseerimisdokumendi vormi kohaldamise kuupäeva.
            
            
               KOMISJONI DELEGEERITUD MÄÄRUS (EL) …/…,
            
            
               29.1.2021,
            
            
               millega täiendatakse Euroopa Parlamendi ja nõukogu määrust (EL) 2019/6 kõnealuse määruse artikli 112 lõike 4 ja artikli 115 lõike 5 kohaldamiseks vajaliku ning artikli 8 lõikes 4 osutatud kogu eluea jooksul kehtivas identifitseerimisdokumendis sisalduva teabe sisu ja vormi osas
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. detsembri 2018. aasta määrust (EL) 2019/6, mis käsitleb veterinaarravimeid ning millega tunnistatakse kehtetuks direktiiv 2001/82/EÜ,
                  1
                eriti selle artikli 109 lõiget 1,
            
            
               ning arvestades järgmist:
            
            
               (1)Vastavalt määruse (EL) 2019/6 artikli 8 lõikele 4 ei ole vaja esitada teatavaid andmeid, mida tavaliselt nõutakse sellise veterinaarravimi müügiloa saamiseks, mis on ette nähtud hobuslaste hulka kuuluvate loomade jaoks, kes vastavalt Euroopa Parlamendi ja nõukogu määruse (EL) 2016/429
                  2
                artikli 114 lõike 1 punktis c osutatud kogu eluea jooksul kehtivale identifitseerimisdokumendile (edaspidi „kogu eluea jooksul kehtiv identifitseerimisdokument“) ei kuulu tapmisele inimtarbimise eesmärgil.
            
            
               (2)Määruse (EL) 2019/6 artikliga 112 on muude loomade kui toiduloomade puhul ette nähtud erand normist, et veterinaarravimit tuleb kasutada vastavalt müügiloa tingimustele. Vastavalt artikli 112 lõikele 4 kohaldatakse kõnealust erandit ka hobuslaste hulka kuuluva looma ravimisel veterinaararsti poolt, tingimusel et kogu eluea jooksul kehtivas identifitseerimisdokumendis kinnitatakse, et loom ei kuulu tapmisele inimtarbimise eesmärgil.
            
            
               (3)Määruse (EL) 2019/6 artikli 115 lõikega 5 on komisjonile antud õigus rakendusaktidega kehtestada hobuslaste raviks oluliste ainete või selliste ainete loetelu, mis toovad hobuslaste muude ravivõimalustega võrreldes täiendavat kliinilist kasu ja mille puhul hobuslastega seotud keeluaeg on kuus kuud. Tarbijakaitse tagamiseks tuleks vastavalt artikli 115 lõikele 5 tehtud ravi üksikasjad dokumenteerida kogu eluea jooksul kehtivas identifitseerimisdokumendis.
            
            
               (4)Võttes arvesse hobuslaste pikaealisust ja nendega kaasas oleva identifitseerimisdokumendi ainulaadsust, tuleks komisjoni otsuste 93/623/EMÜ
                  3
                ja 2000/68/EÜ,
                  4
                komisjoni määruse (EÜ) nr 504/2008
                  5
                ja komisjoni rakendusmääruse (EL) 2015/262
                  6
                kohaselt välja antud kehtivad identifitseerimisdokumendid lugeda käesolevas määruses sätestatud vormis vastavaks sisu- ja vorminõuetele seoses teabega, mida on vaja sellise veterinaarravimiga ravimiseks, mida kasutatakse vastavalt artikli 112 lõikele 4 või mis sisaldab määruse (EL) 2019/6 artikli 115 lõike 5 kohaselt loetletud ainet.
            
            
               (5)Kooskõlas määruses (EL) 2019/6 sätestatud kohaldamise kuupäevaga tuleks käesolevat määrust kohaldada alates 28. jaanuarist 2022.
            
            
               (6)Vastavalt määruse (EL) 2019/6 artikli 147 lõikele 5 konsulteeris komisjon iga liikmesriigi määratud ekspertidega,
            
            
               ON VASTU VÕTNUD KÄESOLEVA MÄÄRUSE:
            
         
         
            
               Artikkel 1 
                  Määruse (EL) 2019/6 artikli 112 lõike 4 ja artikli 115 lõike 5 kohaldamiseks vajaliku teabe sisu ja vorm
            
            
               Määruse (EL) 2019/6 artikli 112 lõike 4 ja artikli 115 lõike 5 kohaldamiseks vajaliku ning kogu eluea jooksul kehtivas identifitseerimisdokumendis sisalduva teabe sisu ja vorm peavad vastama käesoleva määruse I ja II lisas esitatud nõuetele. 
            
            
               Artikkel 2 
                  Üleminekumeetmed
            
            
               Erandina artiklist 1 loetakse artiklis 1 osutatud teabe sisu- ja vorminõuetele vastavaks:
            
            
               a)otsuse 93/623/EMÜ lisas esitatud ja rakendusmääruse (EL) 2015/262 artikli 43 lõike 1 punkti a kohaselt välja antud identifitseerimisdokumendi IX jaos „Medikamentoosne ravi“ esitatud teabe sisu ja vorm; 
            
            
               b)rakendusmääruse (EÜ) nr 504/2008 I lisas esitatud ja rakendusmääruse (EL) 2015/262 artikli 43 lõike 1 punktide b ja c kohaselt välja antud identifitseerimisdokumendi IX jaos „Veterinaarravimite manustamine“ esitatud teabe sisu ja vorm;
            
            
               c)rakendusmääruse (EL) 2015/262 I lisa 1. osas esitatud ja kõnealuse määruse artikli 9 või 14 kohaselt välja antud identifitseerimisdokumendi II jaos „Veterinaarravimite manustamine“ esitatud teabe sisu ja vorm.
            
            
               Artikkel 3 
                  Jõustumine ja kohaldamine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 28. jaanuarist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 29.1.2021
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        ELT L 4, 7.1.2019, lk 43.
               
               
                  
                     (2)
                  
                        Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).
               
               
                  
                     (3)
                  
                        Komisjoni 20. oktoobri 1993. aasta otsus 93/623/EMÜ, millega kehtestatakse registreeritud hobuslaste identifitseerimisdokument (pass) (EÜT L 298, 3.12.1993, lk 45).
               
               
                  
                     (4)
                  
                        Komisjoni 22. detsembri 1999. aasta otsus 2000/68/EÜ, millega muudetakse otsust 93/623/EMÜ ja kehtestatakse aretamiseks ning tootmiseks ettenähtud hobuslaste identifitseerimine (EÜT L 23, 28.1.2000, lk 72). 
               
               
                  
                     (5)
                  
                        Komisjoni 6. juuni 2008. aasta määrus (EÜ) nr 504/2008, millega rakendatakse nõukogu direktiivid 90/426/EMÜ ja 90/427/EMÜ hobuslaste identifitseerimise meetoditega seoses (ELT L 149, 7.6.2008, lk 3).
               
               
                  
                     (6)
                  
                        Komisjoni 17. veebruari 2015. aasta rakendusmäärus (EL) 2015/262, milles sätestatakse hobuslaste identifitseerimise meetodeid käsitlevad eeskirjad kooskõlas nõukogu direktiividega 90/427/EMÜ ja 2009/156/EÜ (hobusepassi käsitlev määrus) (ELT L 59, 3.3.2015, lk 1).
               
            
      
    ---documentbreak--- 
      
         
         
            
               I LISA
            
            
               1.Määruse (EL) 2019/6 artikli 112 lõike 4 kohaldamiseks vajaliku teabe sisu on järgmine:
            
            
               a)kontaktandmed allakirjutanud vastutava veterinaararsti kohta, kes ravis asjaomast hobuslast veterinaarravimiga, millele anti luba määruse (EL) 2019/6 artikli 8 lõikes 4 sätestatud erandi alusel või mida manustati vastavalt kõnealuse määruse artikli 112 lõikele 4;
            
            
               b)vastutava veterinaararsti poolt kokkuleppel hobuslase omaniku või käitajaga esitatav kinnitus, et asjaomane hobuslane ei kuulu tapmisele inimtarbimise eesmärgil.
            
            
               2.Määruse (EL) 2019/6 artikli 115 lõike 5 kohaldamiseks vajaliku teabe sisu on järgmine:
            
            
               a)kontaktandmed allakirjutanud vastutava veterinaararsti kohta, kes manustas määruse (EL) 2019/6 artikli 115 lõike 5 kohaselt koostatud loetellu kantud ainet sisaldavat veterinaarravimit;
            
            
               b)asjaomasele hobuslasele punktis a osutatud veterinaarravimi viimase manustamise kuupäev ja koht;
            
            
               c)üksikasjad punktis a osutatud aine kohta.
            
            
               II LISA 
            
            
               1.Määruse (EL) 2019/6 artikli 112 lõike 4 ja artikli 115 lõike 5 kohaldamiseks vajalik teave esitatakse eraldi jaos, mis:
            
            
               a)on lahutamatult integreeritud kogu eluea jooksul kehtivasse identifitseerimisdokumenti;
            
            
               b)sisaldab pealkirjaga lahtreid, mis tuleb täita vastavalt üksikasjalikele juhistele; need pealkirjaga lahtrid ja nende täitmise juhised esitatakse prantsuse, inglise ja selle liikmesriigi ametlikus keeles, kus kogu eluea jooksul kehtiv identifitseerimisdokument on välja antud;
            
            
               c)koosneb vähemalt kahest osast, milles on lahtrid, et sisestada teavet, mis on vajalik:
            
            
               i)hobuslase deklareerimiseks muuks kui inimtarbimise eesmärgil tapmisele kuuluvaks, et kohaldada artikli 112 lõiget 4;
            
            
               ii)määruse (EL) 2019/6 artikli 115 lõike 5 kohaselt koostatud loetellu kantud ainet sisaldava veterinaarravimi viimase manustamise kuupäeva ja kõnealuse aine üksikasjade dokumenteerimiseks. 
            
            
               2.Määruse (EL) 2019/6 artikli 112 lõike 4 kohaldamiseks vajaliku teabe vorm peab vastama järgmistele kriteeriumidele:
            
            
               a)lõikes 1 osutatud eraldi jao vormi abil tagatakse, et vähemalt deklaratsiooni, milles käsitletakse inimtarbimise eesmärgil tapmisele kuulumisest väljajätmist, saab kaitsta ebaseaduslike muudatuste eest;
            
            
               b)punktis a osutatud deklaratsiooni vorm peab ühilduma vastava kandega määruse (EL) 2016/429 artikli 109 lõike 1 punktis d osutatud andmebaasis.